28/01/2013 | Administración LocalMunicipal
Abegondo
Regulamento administración electrónica

Pola presente e en cumprimento do establecido, anunciase a aprobación da seguinte resolución de data 3 de decembro de 2012, a documentación que se xunta se atopará na https://sede.abegondo.es: O Regulamento de administración electrónica aprobado inicialmente en sesión extraordinaria celebrada o día 29 de novembro de 2011 xa recolle o expediente electrónico: “O expediente electrónico é o conxunto de documentos electrónicos correspondentes a un procedemento administrativo, sexa cal for o tipo de información que conteñan e o formato en que fosen creados. Terán esta consideración as agrupacións de documentos que formen unidades básicas do sistema de xestión documental.” Como desenvolvemento do mesmo, atendendo ao seu ámbito de aplicación é o establecido no artigo 42 da Lei 11/2007, de 22 de xuño, de acceso electrónico dos cidadáns aos Servizos Públicos no que se fai referencia ao Real Decreto 4/2010, de 8 de xaneiro, polo que se regula o Esquema Nacional de Interoperabilidade no ámbito da Administración Electrónica establece, na súa disposición adicional primeira, o desenvolvemento da serie de Normas Técnicas de Interoperabilidade que son de obrigado cumprimento por parte das Administracións públicas. As Normas Técnicas de Interoperabilidade desenvolven aspectos concretos de diversas cuestións necesarios para asegurar os aspectos máis prácticos e operativos da Interoperabilidade entre as Administracións públicas e co cidadán. Esta norma será de aplicación no ámbito establecido no artigo 3 do Real Decreto 4/2010, de 8 de xaneiro, polo que se regula o Esquema Nacional de Interoperabilidade no ámbito da Administración Electrónica a: Documentos administrativos electrónicos. Calquera outro documento electrónico susceptible de formar parte dun expediente electrónico. Os compoñentes dun documento electrónico son: Contido, entendido como conxunto de datos ou información do documento. a) No seu caso, sinatura electrónica. b) Metadatos do documento electrónico. Os documentos administrativos electrónicos, e aqueles susceptibles de formar parte dun expediente, terán sempre asociada polo menos unha firma electrónica de acordo coa normativa aplicable. Os metadatos mínimos obrigatorios do documento electrónico: a) Serán os definidos na parte resolutiva do presente documento. b) Estarán presentes en calquera proceso de intercambio de documentos electrónicos entre órganos da Administración e Entidades de Dereito Público vinculadas ou dependentes daquela e co cidadán. c) Non serán modificados en ningunha fase posterior do procedemento administrativo, fóra de modificacións necesarias para a corrección de erros ou omisións no valor inicialmente asignado. Poderánse asignar metadatos complementarios para atender a necesidades de descrición específicas. Cada órgano da Administración e Entidade de Dereito Público vinculada ou dependente daquela implementará no seu propio ámbito de actuación os metadatos dos documentos electrónicos para o seu tratamento e xestión a nivel interno. Ademais, garantirá a dispoñibilidade e integridade dos metadatos dos seus documentos electrónicos, mantendo de maneira permanente as relacións entre o documento e os seus metadatos. A elección do formato realizarase conforme ao establecido na Norma Técnica de Interoperabilidade de Catálogo de estándares e de acordo á natureza da información a tratar, primando a finalidade para a cal foi definido cada formato. Poderanse utilizar outros formatos cando existan particularidades que o xustifiquen ou sexa necesario para asegurar o valor probatorio do documento electrónico e a súa fiabilidade como evidencia electrónica das actividades e procedementos en caso de proceder á súa conversión de formato. Todo expediente electrónico obxecto de intercambio terá os compoñentes definidos no apartado III da Resolución de 19 de xullo de 2011, da Secretaría de Estado para a Función Pública, pola que se aproba a Norma Técnica de Interoperabilidade de Documento Electrónico. E considerando o anteriormente exposto e ao amparo das atribucións que me confire a vixente lexislación, polo presente, veño en RESOLVER: PRIMEIRO.- Aplicar o expediente electrónico no ámbito municipal de acordo co Esquema Nacional de Interoperabilidade no ámbito da Administración Electrónica. Para garantir a autenticidade e a integridade de calquera documento electrónico deberá asociarse a cada documento, cando menos, unha sinatura electrónica. En caso de dúbida atenderase ao disposto nas distintas normas técnicas que desenvolven o dito Esquema Nacional de Interoperabilidade. SEGUNDO.- Tanto no ámbito da cidadanía en xeral como no da sinatura electrónica por parte da organización municipal, recoñecer a validez para a sinatura electrónica dos seguintes certificados: • Calquera certificado electrónico recoñecido pola Lei 59/2003, de 19 de decembro, e a Directiva 1999/93/CE, de 13 de decembro de 1999. • As tipoloxías de certificados electrónico que define a Lei 11/2007 de 22 de xuño ou a lexislaciñon que a substitúa no seu caso. Nos procesos de sinatura e compulsa electrónica por parte dos empregados da Administración Municipal, para garantir a identidade, integridade e autenticidade dos documentos e copias electrónicas, terá que empregarse a sinatura electrónica recoñecida dun funcionario ou empregado público. TERCEIRO.- Os ficheiros de contido dos documentos electrónicos axustaránse aos formatos establecidos na Norma Técnica de Interoperabilida de Catálogo de estándares. A elección do formato basearase na natureza da información a tratar, primando a finalidade para a que foi definido cada formato. Poderán empregarse outros formatos cando existan particularidades que o xustifiquen ou sexa necesario para asegurar o valor probatorio do documento electrónico e a súa fiabilidade. Nos procesos de dixitalización e compulsa electrónica: 1. Primará o emprego dos formatos PDF e TIFFG4 (por motivos de compatibilidade co backend de SIGEM). 2. O nivel de mínimo de resolución esixible será de 300 ppp, tanto para a cor, como para branco e negro ou escala de grises.3. Respectarase a xeometría do documento orixe en tamaños e proporcións e non se incluirán caracteres ou gráficos que non figurasen no documento orixe.4. A dixitalización farase por sistema foto eléctrico: escáner municipal. Pódense optimizar os documentos garantindo sempre a integridade dos documentos (umbralización, reorientación, eliminación de bordos ou negros ou similares). 5. Logo disto procederase á sinatura da imaxe electrónica. Dita sinatura pode obterse de forma automatizada a través do sistema de dixitalización e a aplicación correspondente, ou a través doutro sistema de sinatura electrónica do persoal ao servizo das Administracións públicas, tal e como se recolle nos artigos 18 e 19 da Lei 11/2007. Todo elo de acordo co expresado no punto segundo da presente resolución. CUARTO.- Por medio do Backoffice “Sigem”(plataforma utilizada no Concello para a tramitación dos expedientes) e a sede municipal do mesmo, debe asegurarse a xestión de documentos electrónicos mediante: 1. A conservación do documento electrónico dixitalizado e convenientemente clasificado.2. Aseguramento da dispoñibilidade e consulta, permitindo un acceso completo e sen demora aos documentos dixitalizados a través de métodos de consulta en liña.3. Aplicación das consideracións de seguridade necesarias a través do sistema de xestión documental, tal como establece o artígo 22 do R. D. 4/2010 ENI. QUINTO.- Aprobar o catálogo de procedementos contido no anexo I deste decreto. As sucesivas incorporacións ou modificacións do catálogo de procedemento publicaránse, previa resolución, a través dun anuncio no taboleiro de anuncios da sede electrónica municipal: https://sede.abegondo.es.SEXTO.- Publicar o contido deste decreto a través dun anuncio (no taboleiro de anuncios da sede electrónica municipal: https://sede.abegondo.es) no Boletín Oficial da Provincia, a efectos de dar cumprimento ao establecido no art.38.8 da Lei 30/92, de Réxime xurídico das Administracións Públicas e de Procedemento Administrativo Común. Dar conta da presente resolución ao Pleno da Corporación na primeira Sesión Ordinaria que esta celebre, en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que se comunica aos efectos oportunos. En Abegondo, a 7 de decembro de 2012. O Alcalde, Asdo.: José Antonio Santiso Miramontes